open-index/open-wikipedia-markdown huggingface dataset:
ימין אלוהים

ממוזער| ''אלוהים מזמין את ישו לשבת לימינו על כס המלכות'' (1645) מאת פיטר דה גרבר
הביטוי "**ימין אלוהים**" (בלטינית: "**Dextera Domini**") או "**יד ימינו של אלוהים**" מתייחסות כנראה להתבטאויות בתנ"ך ובברית החדשה שמשמשות כמטאפורה לעוצמתו וליכולותיו הבלתי מוגבלות של האל, כמו גם כמוטיב באמנות.

## משמעויות
המשמעות לביטוי בתנ"ך ובברית החדשה, להימצא בצד ימין היא "כמי שמזוהה עם מי שנמצא במקום הנכון, המיוחד והמכובד ביחס לאלוהים ולעצתו" וכן מזמור קל"ז 23: **"אִם-אֶשְׁכָּחֵךְ יְרוּשָׁלִָם תִּשְׁכַּח יְמִינִי".**

## בתנ"ך
בתנ"ך מוזכרים ימין ה' במספר מקומות:

חבקוק ב': 16, תהילים ע"ז: 11, קי"ח: 16 וגם 17, מקום משמעותי אחר מצוי בתהילים במזמור ק"י 1: "**לְדָוִד מִזְמוֹר נְאֻם יְהוָה לַאדֹנִי שֵׁב לִימִינִי עַד-אָשִׁית אֹיְבֶיךָ הֲדֹם לְרַגְלֶיךָ",** שמלמד שאלוהים מקצה לעבדו החשוב ביותר בעיניו מקום מושב לימינו.

## בברית החדשה
באחד ממשלי ישו, המתייחס למשפט אלוהים הסופי ב"משל הכבשים והעתודים". הכבשים והעתודים (עזים) מופרדים אלה מאלה, כאשר הכבשים מוקמו לימינו של ישו ואילו העתודים לשמאלו, בהתאם לגזר דינם במשפט אחרית הימים (בשורת מתי כ"ה 46-31).

משמעות חשובה יותר מתייחסת לגם מיקום ליד אלוהים בגן עדן, במקום הכבוד המסורתי, המוזכר בברית החדשה כמיקומו של המשיח ביחס לאלוהים, בבשורת מרקוס ט"ז: 19, בשורת לוקס כ"ב: 69, בשורת מתי כ"ב: 44  ו-כ"ו: 64, וכן במעשי השליחים ב': 35-34 ו-ז': 55, אגרת פטרוס הראשונה ג': 22 ובמקומות אחרים.

שימושים אלה משקפים את השימוש בביטוי בתנ"ך, למשל בתהילים ח': 63 ו-ק"י: 1. ההשלכות של ניסוח אנתרופומורפי (האנשה) זה נדונו בהרחבה על ידי תאולוגים שונים, לרבות על ידי תומאס אקווינס.

## ראו גם
* משלי ישו
* אמונת השליחים
* 
* כס הכבוד (כס האלוהים)
* פרקים תנ"כיים קשורים: תהילים ס"ג, תהילים ק"י, ישעיהו מ"א, מתי כ"ב, מתי כ"ו, מרקוס ט"ז, לוקס כ"ב, מעשי השליחים ב ', מעשי השליחים ז', ראשונה לפטרוס ג'.

## קישורים חיצוניים

## הערות שוליים

קטגוריה:ישו
קטגוריה:הברית החדשה
טדי טאומה

**טדי טאומה** (בצרפתית: **Teddy Teuma**; נולד ב-30 בספטמבר 1993 בטולון שבצרפת) הוא כדורגלן מלטזי-צרפתי המשחק בעמדת הקשר בקבוצת סטאד ריימס ובנבחרת מלטה.

## קריירת מועדונים
טאומה החל את הקריירה המקצוענית שלו בקבוצות הייר, בולון ורד סטאר מהליגות הנמוכות בצרפת.

ב-17 בינואר 2019 חתם טאומה ברויאל אוניון סן-ז'ילואז מליגת המשנה הבלגית. בתום עונת  העפיל עם הקבוצה לליגת העל הבלגית.

## קריירה בינלאומית
ב-3 בספטמבר 2020 ערך טאומה את הופעת הבכורה שלו בנבחרת מלטה, בהפסד 2–3 לנבחרת איי פארו במסגרת ליגת האומות 2020/2021. ב-29 במרץ 2022 הבקיע את שער הבכורה שלו בנבחרת, בניצחון 0–2 על נבחרת כווית במשחק ידידות.

## קישורים חיצוניים

## הערות שוליים

קטגוריה:כדורגלנים מלטזים
קטגוריה:קשרי כדורגל מלטזים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני בולון
קטגוריה:כדורגלני רד סטאר
קטגוריה:כדורגלני רויאל אוניון סן-ז'ילואז
קטגוריה:כדורגלני סטאד ריימס
קטגוריה:כדורגלני נבחרת מלטה
קטגוריה:ספורטאים צרפתים בבלגיה
קטגוריה:מלטזים שנולדו ב-1993
קטגוריה:צרפתים שנולדו ב-1993
אלטאי באינדיר

**אלטאי באינדיר** (בטורקית: **Altay Bayındır**; נולד ב-14 באפריל 1998 באוסנמגזי שבטורקיה) הוא כדורגלן טורקי המשחק בעמדת השוער בקבוצת מנצ'סטר יונייטד ובנבחרת טורקיה.

## קריירת מועדונים
באינדיר החל את הקריירה המקצוענית שלו באנקרגוג'ו, עמה שיחק בשלוש הליגות הבכירות בטורקיה.

ב-8 ביולי 2019 חתם באינדיר על חוזה לארבע שנים בפנרבחצ'ה מליגת העל הטורקית.

ב-1 בספטמבר 2023 חתם במנצ'סטר יונייטד.

## קריירה בינלאומית
ב-27 במאי 2021 ערך באינדיר את הופעת הבכורה שלו בנבחרת טורקיה, בניצחון 2-1 על נבחרת אזרבייג'ן במשחק ידידות. נכלל בסגל נבחרת טורקיה ליורו 2024.

באינדיר היה חלק מסגל הנבחרת לטורניר יורו 2020 בשנת 2021.

## קישורים חיצוניים

## הערות שוליים

קטגוריה:כדורגלנים טורקים
קטגוריה:שוערי כדורגל טורקים
קטגוריה:כדורגלני אנקרגוג'ו
קטגוריה:כדורגלני פנרבחצ'ה
קטגוריה:כדורגלני מנצ'סטר יונייטד
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:טורקים שנולדו ב-1998
בוריס פיסטוריוס

**בוריס פיסטוריוס** (בגרמנית: **Boris Pistorius** נולד ב-23 בפברואר 1961) הוא עורך דין ופוליטיקאי גרמני מהמפלגה הסוציאל-דמוקרטית. מכהן כשר ההגנה בממשלת גרמניה מאז 19 בינואר 2023. לפני כן שימש כשר הפנים והספורט של סקסוניה התחתונה במשך כמעט עשר שנים.

## ביוגרפיה
פיסטוריוס נולד באוסנברוק ב-23 בפברואר 1961. הוא בנם השני של הפוליטיקאית אורסולה פיסטוריוס (לבית ראבה) ולודוויג פיסטוריוס. אמו הייתה חברה במועצת העיר אוסנברוק בין השנים 1972 עד 1996 וכן כיהנה כחברה בלנדטאג של סקסוניה התחתונה מ-1978 עד 1990. ב-1976 הוא הצטרף למפלגה הסוציאל-דמוקרטית. ב-1980 הוא התגייס לשירות חובה בבונדסוור ולאחר מכן למד משפטים באוניברסיטת מינסטר ובאוניברסיטת אוסנברוק. כמו כן למד תקופה באוניברסיטה הקתולית של המערב בצרפת.

בין השנים 1991-1995 הוא שימש כעוזרו האישי של שר הפנים של מדינת סקסוניה התחתונה גרהרד גלוקובסקי. ב-1996 הוא נבחר לחבר במועצת העיר אוסנברוק, ובין 1999-2002 אף שימש כסגן ראש העיר. ב-7 בנובמבר 2006 נבחר כראש עיריית אוסנברוק. ב-19 בפברואר 2013 הוא פרש מתפקיד ראש העיר ומונה לשר הפנים והספורט של סקסוניה התחתונה.

ב-2019 הוא התמודד על הנהגת המפלגה הסוציאל-דמוקרטית, וסיים במקום החמישי בפריימריז עם 14.41% מהקולות. ב-17 בינואר 2023 הודיע קנצלר גרמניה אולף שולץ כי פיסטוריוס יחליף את כריסטינה למברכט בתפקיד שר ההגנה. המינוי הפתיע רבים בגרמניה, שכן פיסטוריוס ושולץ נתפסים כיריבים פוליטיים. כמו כן, שולץ הבטיח עם הקמת ממשלתו לשמור על שוויון מגדרי בממשלה, ומינויו של פיסטוריוס ושבר שוויון זה. פיסטוריוס נכנס לתפקידו כעבור יומיים.

## חיים אישיים
פיסטוריוס הוא אב לשתי בנות עם אשתו סבין, שנפטרה מסרטן ב-2015. בין 2016-2022 חי בזוגיות עם דוריס שרדר-קפף - גרושתו של הקנצלר לשעבר גרהרד שרדר. כיום הוא נמצא במערכת יחסים עם יוליה שוונהולץ, פרופסור באוניברסיטת דואיסבורג-אסן.

## קישורים חיצוניים
* 

## הערות שוליים

קטגוריה:פוליטיקאים גרמנים
קטגוריה:שרי ההגנה של גרמניה
קטגוריה:גרמנים שנולדו ב-1961
ז'אן ויפוטניק

**ז'אן ויפוטניק** (בסלובנית: **Žan Vipotnik**; נולד ב-18 במרץ 2002 בסלובניה) הוא כדורגלן סלובני המשחק בעמדת החלוץ בסוונסי סיטי מהצ'מפיונשיפ ובנבחרת סלובניה.

## קריירת מועדונים
ויפוטניק גדל במחלקת הנוער של מריבור. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הסלובנית, ממנה הושאל לגוריצה ולטריגלב קראן.

ב-1 באוגוסט 2024 חתם בסוונסי סיטי.

## קריירה בינלאומית
ב-23 במרץ 2023 ערך ויפוטניק את הופעת הבכורה שלו בנבחרת סלובניה, בניצחון 1–2 על נבחרת קזחסטן במסגרת מוקדמות יורו 2024. במשחק זה הבקיע את שער הבכורה שלו בנבחרת. נכלל בסגל נבחרת סלובניה ליורו 2024.

## קישורים חיצוניים

## הערות שוליים

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני מריבור
קטגוריה:כדורגלני גוריצה
קטגוריה:כדורגלני בורדו
קטגוריה:כדורגלני סוונזי סיטי
קטגוריה:כדורגלני נבחרת סלובניה
קטגוריה:כדורגלני יורו 2024
קטגוריה:ילידי 2002
לואיש לופש

**לואיש הנריקש דה בארוש לופש** (בפורטוגזית: **Luís Henriques de Barros Lopes**; נולד ב-16 בפברואר 2000 בליסבון שבפורטוגל), הידוע בכינוי **דוק** (בפורטוגזית: **Duk**), הוא כדורגלן פורטוגזי שמוצאו מכף ורדה המשחק בעמדת החלוץ בקבוצת לגנס ובנבחרת כף ורדה.

## קריירת מועדונים
לופש גדל במחלקות הנוער של מונטלבארנסש, ספורטינג ליסבון, אואיראש, בלננסש ובנפיקה ליסבון. בשנת 2020 החל לשחק בקבוצת המילואים של בנפיקה ליסבון במסגרת הליגה הפורטוגלית השנייה, במדיה ערך 42 הופעות ליגה והבקיע 11 שערים.

ב-15 ביולי 2022 חתם לופש על חוזה לשלוש שנים באברדין מליגת העל הסקוטית. ב-31 ביולי ערך לופש את הופעת הבכורה שלו בליגה, בהפסד 0–2 לסלטיק במסגרת המחזור הראשון לעונת . ב-6 באוגוסט הבקיע את שער הבכורה שלו במועדון, בניצחון 1–4 על סנט מירן במסגרת המחזור השני בליגה.

ב-3 בפברואר 2025 חתם על חוזה לשנתיים וחצי בלגנס מהלה ליגה.

## קריירה בינלאומית
ב-11 ביוני 2022 ערך לופש את הופעת הבכורה שלו בנבחרת כף ורדה, בהפסד 0–1 לנבחרת אקוודור במשחק ידידות.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלנים מכף ורדה
קטגוריה:חלוצי כדורגל מכף ורדה
קטגוריה:כדורגלני אברדין
קטגוריה:כדורגלני לגנס
קטגוריה:כדורגלני נבחרת כף ורדה
קטגוריה:ספורטאים זרים בסקוטלנד
קטגוריה:פורטוגזים שנולדו ב-2002
שלמה אלקיים

**שלמה אלקיים** (5 בפברואר 1912 – 11 באוגוסט 1996) היה עורך דין בתקופת היישוב ושופט מחוזי לאחר הקמת המדינה. כיהן במשך 16 שנים בתפקיד הנשיא הראשון של בית המשפט המחוזי בבאר שבע (1965–1981). יקיר העיר באר שבע.

## קורות חיים
אלקיים נולד בשנת 1912 ביפו, להורים ממוצא יהודי מרוקאי. אביו, יעקב, ממייסדי תל אביב נולד בארץ ישראל אף הוא, בן ליהודי שעלה ממרקש ב-1850 בערך. הנשיא השני יצחק בן צבי הקדיש פרק בספרו "מסעות", לתולדות המשפחה.

למד בגימנסיה גאולה, בית הספר התיכון השני שנוסד בתל אביב אחרי גימנסיה הרצליה, בתקופה בה גימנסיה גאולה כונתה עדיין "בית הספר התיכוני למסחר" וכן בבית הספר אליאנס תל אביב. סיים את לימודיו התיכוניים ב-1930 ואז נסע ללבנון, שם למד שנה אחת באוניברסיטה האמריקאית בביירות. חזר לארץ ישראל והחל ללמוד משפטים בבית הספר המנדטורי למשפטים בירושלים. סיים את לימודיו ב-1936 ובאפריל 1937 הוסמך כעורך דין. במשך כשבע שנים אחר כך עבד כעורך דין שכיר, עד שב-1944 פתח משרד עריכת דין עצמאי משלו.

עם פרוץ מלחמת העצמאות ועוד לפני הקמת המדינה, בנובמבר 1947 התנדב אלקיים ל"הגנה", קיבל דרגת סרן ומונה לשמש כתובע הצבאי של חטיבת גבעתי בפיקודו של שמעון אבידן, שהוקמה בתל אביב זה עתה. בהמשך מונה לשמש גם כתובע הצבאי של חזית ד', חזית הדרום במלחמה. במסגרת תפקידו זה היה אחראי בין השאר על חקירת פרשת דווימה.

לאחר סיום המלחמה חזר למשרדו ועבד עד 1956 כעו"ד עצמאי. הייתה עם זאת גם הפסקה קצרה בעיסוקיו המשפטיים, ב-1954, עת שימש שליח עלייה מטעם מדינת ישראל בתוניסיה ובמרוקו.

ב-1956 התגייס שוב לצה"ל, מיד לאחר מבצע קדש. הוא שימש תחילה כיועץ משפטי למושל הצבאי של רצועת עזה ולאחר מכן ובמשך כחמש שנים כיהן בתפקיד היועץ המשפטי למושל הצבאי על ערביי ישראל.

בשנת 1961, כאשר הוחלט על הקמת בית משפט מחוזי בבאר שבע מונה אלקיים לתפקיד שופט בבית המשפט המחוזי בירושלים, אשר בית המשפט בבאר שבע תיפקד תחילה כסניף שלו והשופט אלקיים מונה לשפוט בסניף זה. במרץ 1962 התפרסם שהשופט אלקיים יגיע לעיתים גם לאשקלון. בינואר 1965, כשהוקם רשמית בית המשפט המחוזי בבאר שבע מונה אלקיים לנשיאו הראשון.

היה במשך שנים רבות יו"ר האגודה לשיקום האסיר והעבריין, מראשוני חברי ההנהלה של "המכון להשכלה גבוהה בנגב" שהפך בהמשך לאוניברסיטת בן-גוריון, יו"ר אגודת ידידי מוזיאון הנגב, יו"ר המועצה לקליטת עלייה, יו"ר "צעדת הנגב", ד"ר לשם כבוד (אוניברסיטת בן-גוריון) ועוד. בשנת 1978 קיבל את אות יקיר באר שבע.

השופט אלקיים פרש לגמלאות ביום 28 בפברואר 1981, בן 69, שנה לפני המועד הקבוע לפרישת שופטים, כאות מחאה שקטה על אי מינויו לבית המשפט העליון.

נפטר בתל אביב ב-1996, והובא למנוחות בבית העלמין קריית שאול . על שמו רחוב השופט אלקיים בבאר שבע.

## קישורים חיצוניים
* שלמה אלקיים, באתר הרשמי של הרשות השופטת
* דפי המידע על השופט אלקיים בתוך פרק מקבלי אות יקיר העיר לשנת 1978 באתר העיר באר שבע

## הערות שוליים

קטגוריה:נשיאי בית המשפט המחוזי בבאר שבע
קטגוריה:שופטי בית המשפט המחוזי בירושלים
קטגוריה:עורכי דין ישראלים
קטגוריה:עורכי דין ביישוב
קטגוריה:בוגרי בית הספר המנדטורי למשפטים
קטגוריה:יקירי באר שבע
קטגוריה:לוחמי ההגנה
קטגוריה:חיילי חטיבת גבעתי (תש"ח)
קטגוריה:בוגרי גימנסיה גאולה
קטגוריה:מקבלי תואר דוקטור לשם כבוד מאוניברסיטת בן-גוריון בנגב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1912
קטגוריה:ישראלים שנפטרו ב-1996
ניקולא רסקין

**ניקולא רסקין** (בצרפתית: **Nicolas Raskin**; נולד ב-23 בפברואר 2001 בלייז' שבבלגיה) הוא כדורגלן בלגי המשחק בעמדת הקשר בקבוצת גלאזגו ריינג'רס מליגת העל הסקוטית ובנבחרת בלגיה.

## קריירת מועדונים
רסקין גדל במחלקות הנוער של סטנדרד לייז', אנדרלכט וגנט. ב-10 בפברואר 2018 ערך רסקין את הופעתו היחידה בקבוצה הבוגרת של גנט, בניצחון 3-0 על סנט טרוידן במסגרת המחזור ה-26 בליגת העל הבלגית לעונת .

ב-23 בינואר 2019 חתם רסקין בסטנדרד לייז' מליגת העל הבלגית. בסך הכל ערך 80 הופעות ליגה במדי המועדון, בהן הבקיע ארבעה שערים.

ב-31 בינואר 2023 חתם רסקין בגלאזגו ריינג'רס מליגת העל הבלגית. ב-4 בפברואר ערך רסקין את הופעת הבכורה שלו במועדון, בניצחון 2-1 על רוס קאונטי במסגרת המחזור ה-25 בליגה לעונת .

## קריירה בינלאומית
רסקין היה חלק מסגל נבחרת בלגיה עד גיל 21.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:לייז': כדורגלנים
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני גלאזגו ריינג'רס
קטגוריה:ספורטאים זרים בסקוטלנד
קטגוריה:כדורגלני נבחרת בלגיה
קטגוריה:בלגים שנולדו ב-2001
מאטוויי ספונוב

**מאטוויי יבגנייביץ' ספונוב** (ברוסית: **Матвей Евгеньевич Сафонов**; נולד ב-25 בפברואר 1999 בסטברופול שברוסיה) הוא כדורגלן רוסי המשחק בעמדת השוער בפריז סן-ז'רמן מליגת העל הצרפתית ובנבחרת רוסיה.

## קריירת מועדונים
ספונוב גדל במחלקת הנוער של קרסנודאר. ב-13 באוגוסט 2017 ערך ספונוב את הופעת הבכורה שלו בקבוצה הבוגרת של המועדון, בתיקו 1-1 נגד אמקאר פרם במסגרת המחזור השישי בליגת העל הרוסית לעונת 2017/2018.

ביוני 2024 חתם ל־5 שנים בפריז סן-ז'רמן מליגת העל הצרפתית תמורת דמי העברה של 20 מיליון יורו.

## קריירה בינלאומית
ב-1 ביוני 2021 ערך ספונוב את הופעת הבכורה שלו בנבחרת רוסיה, בתיקו 1-1 נגד נבחרת פולין במשחק ידידות.

## תארים
**פריז סן-ז'רמן**
* אליפות צרפת: 2024/2025
* הסופר קאפ הצרפתי: 2024
* גמר ליגת האלופות (1) 2024/2025
* הסופר קאפ האירופי: 2025

## קישורים חיצוניים

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני קרסנודאר
קטגוריה:כדורגלני פריז סן-ז'רמן
קטגוריה:כדורגלני נבחרת רוסיה
קטגוריה:רוסים שנולדו ב-1999
סידני ואן הוידונק

**סידני ואן הוידונק** (בהולנדית: **Sydney van Hooijdonk**; נולד ב-6 בפברואר 2000 בברדה שבהולנד) הוא כדורגלן הולנדי המשחק בעמדת החלוץ בקבוצת אסטרלה דה אמדורה מליגת העל הפורטוגלית.

## חיים אישיים
ואן הוידונק הוא בנו של כדורגלן נבחרת הולנד לשעבר פייר ואן הוידונק.

## קריירת מועדונים
ואן הוידונק גדל במחלקת הנוער של נאק ברדה. בשנת 2018 החל לשחק בקבוצה הבוגרת של המועדון במסגרת ליגת העל ההולנדית, במדיה ערך 65 הופעות ליגה והבקיע 11 שערים.

ב-3 ביולי 2021 חתם ואן הוידונק על חוזה לארבע שנים בבולוניה 1909 מהסרייה א'.

ב-25 בינואר 2022 הושאל ואן הוידונק עד לתום עונת 2021/2022. ב-25 ביולי 2022 הושאל ואן הוידונק להירנפיין לעונה נוספת. 

כשחזר לבולוניה, התקשה לקבל דקות משחק תחת המאמן טיאגו מוטה ושימש בעיקר כמחליף של ג'ושוע זירקזיי. ב-1 בפברואר הושאל ואן הוידונק אל נוריץ' סיטי עד לסיום העונה, שם שיחק ב-12 משחקי ליגה שבכולם עלה מהספסל.

ב-9 באוגוסט 2024 חתם בצ'זנה. 

ב-9 בינואר 2025 חזר אל נאק ברדה.

ב-29 בינואר 2026 חתם ואן הוידונק על חוזה לשנתיים וחצי באסטרלה דה אמדורה מליגת העל הפורטוגלית.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני נאק ברדה
קטגוריה:כדורגלני בולוניה
קטגוריה:כדורגלני הירנפיין
קטגוריה:כדורגלני נוריץ' סיטי
קטגוריה:כדורגלני צ'זנה
קטגוריה:כדורגלני אסטרלה דה אמדורה
קטגוריה:ספורטאים הולנדים באיטליה
קטגוריה:ספורטאים הולנדים באנגליה
קטגוריה:הולנדים שנולדו ב-2000
לוקא שבלייה

**לוקא שבלייה** (בצרפתית: **Lucas Chevalier**; נולד ב-6 בנובמבר 2001 בקאלה שבצרפת) הוא כדורגלן צרפתי המשחק בעמדת השוער בקבוצת פריז סן-ז'רמן מליגת העל הצרפתית ובנבחרת צרפת.

## קריירת מועדונים
שבלייה גדל במחלקת הנוער של ליל. בשנת 2018 החל לשחק בקבוצת המילואים של המועדון.

ב-5 ביולי 2021 הושאל שבלייה למשך עונה אחת לוואלנסיין מליגת המשנה הצרפתית. ב-18 בספטמבר ערך את הופעת הבכורה שלו במועדון, בתיקו 1-1 נגד פו במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה.

לקראת עונת 2022/2023 חזר שבלייה לליל. ב-10 בספטמבר 2022 ערך את הופעת הבכורה שלו במועדון, בהפסד 1–2 לאולימפיק מרסיי במסגרת המחזור השביעי בליגה.

ב-9 באוגוסט 2025 חתם בפריז סן ז'רמן תמורת 40 מיליון אירו.

## קריירה בינלאומית
שבלייה ערך את הופעת הבכורה שלו בנבחרת צרפת ב-16 בנובמבר 2025, בניצחון של צרפת 3–1 על נבחרת אזרבייג'ן במסגרת מוקדמות מונדיאל 2026. 

## תארים
**פריז סן ז'רמן**

* הסופר קאפ האירופי: 2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ליל
קטגוריה:כדורגלני ואלנסיין
קטגוריה:כדורגלני פריז סן-ז'רמן
קטגוריה:כדורגלני נבחרת צרפת
קטגוריה:צרפתים שנולדו ב-2001
וכטל

**וכטל** הוא שם משפחה ממקור גרמני (Wachtel) ופירושו שליו.

קטגוריה:שמות משפחה גרמניים
1969 בצרפת

שנת **[[1969]]** ב**[[צרפת]]** הייתה השנה בה ציינה צרפת 982 שנות לאום.

## הנהגה
*נשיא צרפת –
**עד 28 באפריל – שארל דה גול
**28 באפריל–20 ביוני – אלן פוהר
**מ-20 ביוני – ז'ורז' פומפידו
*ראש ממשלת צרפת –
**עד 20 ביוני – מוריס קוב דה מירוויל
**מ-20 ביוני – ז'אק שבאן-דלמאס

## אירועים
*2 במרץ – נערכת הטיסה הראשונה של הקונקורד בטולוז.
*27 באפריל – משאל עם חוקתי נערך, וההצעה לשינוי החוקה נדחית.
*28 באפריל – נשיא צרפת, שארל דה גול, מתפטר בעקבות תוצאות משאל העם.
*1 ביוני – נערכות בחירות לנשיאות.
*15 ביוני – ז'ורז' פומפידו נבחר לנשיאות צרפת בסיבוב השני.
*4 באוגוסט – בדירה חשאית בפריז, נפתחות שיחות בין הנרי קיסינג'ר, נציג ארצות הברית לבין שואן ט'וי, נציג צפון וייטנאם באשר להסכם שלום. השיחות הסתיימו בכישלון.
*7 באוקטובר – מושקת הרנו 12 בתערוכת הרכב בפריז.

## נולדו
*3 בינואר – מארי דריוסק, סופרת.
*12 בינואר – סטפן סטוקלין, שחקן כדוריד.
*13 בינואר – תיירי גודו, שחקן כדורסל.
*23 בינואר – כריסטוף אפל, מיידה פטישים.
*4 בפברואר – רמי לאנג, במאי סרטים.
*7 בפברואר – ז'אן מישל–פרי, כדורגלן.
*12 בפברואר – ז'אן–פייר סיפרין, כדורגלן.
*16 בפברואר – דויד דוייה, ג'ודוקא, אלוף אולימפי פעמיים.
*7 במרץ –
**אריק דקרו, כדורגלן.
**כריסטוף לה רו, כדורגלן.
*1 באפריל –
**ז'אן-מישל בייל, רוכב אופנועי מרוצים.
**ארנו בוטש, שחקן טניס.
*3 באפריל – קלוטילד קורו, שחקנית ורעייתו של אמנואלה פיליברטו, נסיך ונציה
*23 באפריל – ז'אן-פרנסואה הרננדז, כדורגלן.
*2 במאי – בנואה קוט, כדורגלן ומנהל קבוצות.
*5 במאי – סופי מוניו, רקדנית קרח, זכתה פעמיים במדליית כסף וארד בתחרות עולמית, וזכתה במדליית כסף וארד באירופה.
*6 במאי – אמנואלה לרסן, צייר קריקטורות.
*9 במאי – פרדריק ארפינון, כדורגלן.
*13 במאי – ניקוס אליאגס, עיתונאי ומנחה טלוויזיה יווני–צרפתי.
*14 במאי – סטפן אדם, כדורגלן.
*13 ביוני – וירג'ין דספנטס, סופרת, כותבת נובלות ויוצרת סרטים.
*16 ביוני – בנאבר, זמר ומשורר.
*22 ביולי – ג'וזפין טקרטו, פוליטיקאית וחקלאית צדפות.
*30 באוגוסט – לורן דלאהוס, עיתונאי ויוצר סרטים דוקומנטריים.
*6 בנובמבר – סופי וילנוב, גולשת סקי, השתתפה בשלוש אולימפיאדות חורף.
*7 בנובמבר – הלן גרימו, פסנתרנית יהודייה–צרפתית–איטלקית.
*6 בדצמבר – כריסטוף אגנולטו, רוכב אופניים מקצועני.
*9 בדצמבר – ביצ'נטה ליזארזו, כדורגלן.
*21 בדצמבר – ז'ולי דלפי, שחקנית קולנוע, מפיקה, במאית וזמרת-יוצרת צרפתייה–אמריקאית.

## נפטרו
**([[:קטגוריה:צרפתים שנפטרו ב-1969|קטגוריה:צרפתים שנפטרו ב-1969]])**
*2 בינואר – ז'ורז' רנוון, שחקן (נולד ב-1892).
*20 במרץ – אנרי לונגשמבון, פוליטיקאי ומדען (נולד ב-1896).
*22 במרץ – קמיל מנדרילון, אתלט (נולד ב-1891).
*6 באפריל – גבריאל שבליר, כותב נובלות (נולד ב-1895).
*30 במאי – פול בלוך דאסו, לוחם יהודי–צרפתי, גנרל וממייסדי חיל השריון הצרפתי (נולד ב-1892).
*8 בספטמבר – אלכסנדרה דויד ניל, חוקרת וסופרת בלגית–צרפתייה (נולדה ב-1868).
*4 באוקטובר – לאון ברילואן, פיזיקאי (נולד ב-1889).
*2 בדצמבר – דידייה דורה, חלוץ תעופה (נולד ב-1891).
*6 בדצמבר – אנדרה-גאסטון פרטלה, גנרל במלחמת העולם השנייה (נולד ב-1874).
*21 בדצמבר – ז'ורז' קאטרו, איש צבא ודיפלומט (נולד ב-1877).

## קישורים חיצוניים

*
קטגוריה:1969 לפי מדינות
מקסנס לקרואה

**מקסנס גי לקרואה** (בצרפתית: **Maxence Guy Lacroix**; נולד ב-6 באפריל 2000 בווילנב-סנט-ז'ורז' שבצרפת) הוא כדורגלן צרפתי המשחק בעמדת הבלם בקבוצת קריסטל פאלאס מהפרמייר ליג ובנבחרת צרפת.

## קריירת מועדונים
לקרואה גדל במחלקת הנוער של סושו. בשנת 2017 החל לשחק בקבוצת המילואים של המועדון. הוא ערך 27 הופעות ליגה במדי הקבוצה הראשונה של המועדון במסגרת ליגת המשנה הצרפתית.

ב-25 באוגוסט 2020 חתם לקרואה על חוזה לארבע שנים בוולפסבורג מהבונדסליגה.

בקיץ 2024 עבר לקרואה לקריסטל פאלאס מהפרמייר ליג, תמורת 18 מיליון אירו.

## קריירה בינלאומית
לקרואה שיחק בנבחרות הצעירות של צרפת. וב-26 במרץ 2026 ערך את הופעת הבכורה שלו בנבחרת צרפת הבוגרת בניצחון 2–1 על נבחרת ברזיל במסגרת משחק ידידות. 

## תארים
**קריסטל פאלאס**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סושו
קטגוריה:כדורגלני וולפסבורג
קטגוריה:כדורגלני קריסטל פאלאס
קטגוריה:כדורגלני נבחרת צרפת
קטגוריה:צרפתים שנולדו ב-2000
בן ג'ונסון (כדורגלן)

**בנג'מין אנטוני ג'ונסון** (באנגלית: **Benjamin Anthony Johnson**; נולד ב-24 בינואר 2000 בלונדון שבאנגליה) הוא כדורגלן אנגלי המשחק בעמדת המגן הימני בקבוצת וסטהאם יונייטד מהפרמייר ליג.

## קריירת מועדונים
ג'ונסון גדל במחלקת הנוער של וסטהאם יונייטד. ב-27 בפברואר 2019 ערך ג'ונסון את הופעת הבכורה שלו בקבוצה הבוגרת של המועדון, בהפסד 1-0 למנצ'סטר סיטי במסגרת המחזור ה-28 בפרמייר ליג לעונת 2018/2019. ב-27 בדצמבר 2020 הבקיע את שער הבכורה שלו במועדון, בתיקו 2-2 נגד ברייטון אנד הוב אלביון במסגרת המחזור ה-15 בליגה לעונת 2020/2021.

## קישורים חיצוניים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני וסטהאם יונייטד
קטגוריה:אנגלים שנולדו ב-2000
עירית דותן (אלבום)

**עירית דותן** הוא אלבום הבכורה של הזמרת הישראלית עירית דותן. את האלבום הוציאה לאור בנובמבר 1974 בהוצאת חברת התקליטים הד ארצי.

דותן ויעקב הולנדר שיתפו פעולה במהלך הקלטות האלבום, שהורכב כולו משיריו של הולנדר, בהם השירים "אני חי כעשב בר" שנכתב במקור ביידיש על ידי יעקב שטיינברג ותורגם לאלבום על ידי אבי קורן, "אני אוהבת באך" שבוצע במקור על ידי להקת גייסות השריון, ו"הלא תשאלו ציון" שנכתב למופע "שישו את ירושלים".

"אני חי כעשב בר" הפך ללהיט בישראל ודורג במקום השני במצעד העברי השבועי של רשת ג'.

## רשימת רצועות

## הערות שוליים

קטגוריה:אלבומי בכורה מ-1974
קטגוריה:אלבומי עירית דותן
קטגוריה:אלבומים בעברית
קטגוריה:אלבומי חברת הד ארצי
השעות היפות ביותר

**השעות היפות ביותר** הוא אלבום האולפן השני של הזמרת הישראלית עירית דותן. את האלבום הוציאה לאור ביוני 1977 בהוצאת חברת התקליטים גלטון.

מתוך השעות היפות ביותר זכה להצלחה שיר הנושא והשיר "ציפורי שירי".

לאחר יציאת האלבום, הקליטה דותן את אלבום האולפן השלישי והאחרון שלה, הולכים לנדנדות עם עירית דותן.

## רשימת רצועות

## הערות שוליים

קטגוריה:אלבומי 1977
קטגוריה:אלבומי עירית דותן
קטגוריה:אלבומים בעברית
קטגוריה:סינגלים בהוצאת גלטון
הולכים לנדנדות עם עירית דותן

**הולכים לנדנדות עם עירית דותן** או בקיצור **הולכים לנדנדות** הוא אלבום האולפן השלישי והאחרון של הזמרת הישראלית עירית דותן. את האלבום הוציאה לאור בפברואר 1978 בהוצאת חברת התקליטים גלטון. הולכים לנדנדות עם עירית דותן הוגדר כאלבום שירי ילדים בעיבודו של המוזיקאי הישראלי נתן כהן.

את האלבום פותח שיר הנושא מתוכו, הקרוי על שמו "הולכים לנדנדות".

## רשימת רצועות

## הערות שוליים

קטגוריה:אלבומי 1978
קטגוריה:אלבומי עירית דותן
קטגוריה:אלבומים בעברית
פרנסואה-אלפונס פורל

**פרנסואה-אלפונס פורל** (בצרפתית: **François-Alphonse Forel**; 2 בפברואר 1841 – 7 באוגוסט 1912) היה רופא שווייצרי ומדען שהיה החלוץ בחקר האגמים, ולכן נחשב למייסד ולאבי הלימנולוגיה, שהיא חקר גופי מים מתוקים ותכונותיהם הביולוגיות, הכימיות והפיזיקליות.

## פעילותו המדעית
פורל נולד וגדל במורז'  שבשווייץ, על חופי אגם ז'נבה, המכונה בצרפתית le Léman. הוא הושפע מאוד מאביו, משפטן והיסטוריון, שהוציא אותו כנער לאגם כדי לחפש חפצים משרידי יישובים מתקופת הברונזה ששכנו מתחת לחוף האגם. הוא עזב את מורז' כדי להמשיך את השכלתו: תחילה בז'נבה, אחר כך במונפלייה ובפריז, ולבסוף באוניברסיטת וירצבורג, גרמניה, שם קיבל בשנת 1865 את הדוקטורט ברפואה ומיילדוּת. כשחזר לביתו באגם ז'נבה בגיל 26, הוא נכנס לתפקיד כפרופסור לאנטומיה, היסטולוגיה ופיזיולוגיה באוניברסיטת לוזאן, אך החליט להקדיש את זמנו לחקר האגם על כל היבטיו: מפיזיקה, כימיה וביולוגיה, ועד להיסטוריה האנושית וכלכלה.

ב-1892 הוא איחד את הנושאים המגוונים הללו בתחום מדע חדש שהוא כינה 'לימנולוגיה' והגדיר אותו כ"אוקיינוגרפיה של אגמים". עבודתו שמה דגש על האופי המשולב של הלימנולוגיה, שבה כל הנושאים המיוחדים מקושרים, וכל נושא משפיע על השני. הוא גם זיהה את בני האדם כמרכיב בלתי נפרד של המערכת האקולוגית של אגם ז'נבה, הן מבחינת התלות בשירותי המערכת האקולוגית כגון מי שתייה, דיִג והיתרונות האסתטיים של חיים קרוב למים, כמו גם ביכולתם לגרום נזק רב לאגם. פורל ידוע במיוחד בזכות עבודתו המכוננת על אור תת-מימי וצבע מים, וכן בגילוי תופעת הסייש וה-בנטוס של אגמים וחשיבותו של הפחמן האורגני.

תחום מדעי נוסף שפורל תרם לו הוא חקר רעידות האדמה. הוא ייסד יחד עם מיקלה דה-רוסי את הסולם להערכת עוצמה סייסמית שנקרא על שמם – סולם רוסי פורל.

עד מותו בגיל 71, פורל הוציא 288 פרסומים, כולל המונוגרפיה בת 1,900 עמודים, בשלושה כרכים "Le Léman: Monographie limnologique" (אגם ז'נבה: מונוגרפיה לימנולוגית) שהציבה כאמור את היסוד למדע למינולוגיה.

## ראו גם
* לימנולוגיה
* סייש

## קישורים חיצוניים

## הערות שוליים

קטגוריה:לימנולוגים
קטגוריה:מחקר מאקרוסייסמי
קטגוריה:ילידי 1841
קטגוריה:נפטרים ב-1912
Eyes Closed (שיר של אד שירן)

"**Eyes Closed**" הוא שיר של הזמר-יוצר האנגלי אד שירן. הוא יצא ב-24 במרץ 2023 דרך אסיילום ואטלנטיק רקורדס כסינגל המוביל מתוך אלבום האולפן החמישי שלו, *[[- (אלבום של אד שירן)|−]]* ("Subtract"). השיר נכתב על ידי שירן, מקס מרטין, שלבאק ופרד אגיין והפיקו ארון דסנר, מרטין, שלבאק ופרד. "Eyes Closed" נכנס לראש מצעד הסינגלים הבריטי.

## רקע וקידום
שירן הכריז על השיר לצד הכרזת האלבום ב-1 במרץ 2023. ב-9 במרץ, הוא שיתף טיזר של השיר בחשבונות המדיה החברתית שלו, וביצע חלקים מהשיר על גיטרה אקוסטית ופסנתר. בטיקטוק שפורסם באותו יום, נחשף שהשיר יהיה הסינגל המוביל של האלבום. השיר כביכול נותן כבוד ליזם המוזיקה לשעבר וחברו הקרוב של שירן, ג'מאל אדוארדס , שמת בפברואר 2022 ממנת יתר של סמים. כשדיבר על האובדן, חשף שירן, . הוא ציין את רגשותיו: "פחד, דיכאון וחרדה" כהשראה מאחורי השיר.

השיר הופיע בצורה בולטת בטריילר הראשון של הסרט התיעודי של דיסני+ על שירן, *Ed Sheeran: The Sum of It All*, שיתעד פרטים על חייו הפרטיים.

## לחן ומילים
בשיר קולו של שירן בעל גוון עשיר והפלצטו שלו מתרכך כשהוא שר את הפזמון, "אני ממשיך לרקוד בעיניים עצומות". בסקירה שכתב ל"הגרדיאן", העיתונאי הבריטי אלכסיס פטרידיס  ציין שהשיר כלל נגינה בגיטרה ככלי הקשה ושהפזמון היה "עקבי" ו"ידידותי לרדיו". השיר, שנכתב במקור כשיר פרידה, קיבל משמעות חדשה לאחר ששירן סבל מאובדנים אישיים. המילים מרגישות "יותר אישיות" ו"קשורות במפורש לאירוע מאוד ספציפי" - מותו של ג'מאל אדוארדס.

## ביקורות
רוזין אוקונור מעיתון "אינדפנדנט", דירג את השיר בארבעה כוכבים וכתב ש"הרבה מהעוצמה הרגשית" של השיר היה בהגשה של שירן. בביקורת מעורבת, אלכסיס פטרידיס מ"הגרדיאן" העניק לשיר שלושה כוכבים מתוך חמישה, וכתב ש"אתה כבר יודע אם תאהב אותו, תתעב אותו עם כל חלק שבך" או "פשוט תתפעל מהיעילות שלו בלי להתרגש".

## וידאו קליפ
הקליפ בהשראת הסרט "הארווי" ל"Eyes Closed" יצא לצד הסינגל. בבימויה של מיה בארנס, הקליפ מתאר את שירן בעקבות מפלצת כחולה גדולה שרק הוא יכול לראות במהלך הלילה שלו, המייצגת את צערו. עד מהרה הוא מוצא אנשים אחרים עם מפלצות משלהם, לפני שלבסוף הוא עומד מול שלו ושר את השורה האחרונה של השיר, מה שגורם לה להיעלם.

## הופעות חיות
"Eyes Closed" בוצע ב-1 באפריל 2023 בתוכנית האירוח הבריטית, "המופע של ג'ונתן רוס" .

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי אד שירן
קטגוריה:שירי פולק-פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אסיילום רקורדס
ארתור רוס (מוזיקאי)

**ארתור רוס** (באנגלית: **Arthur Ross**; 28 בפברואר 1949 – 30 במאי 1996) הידוע בשם **טי-בוי**, היה זמר וכותב שירים אמריקאי הבולט בזכות שיתופי הפעולה שלו עם ליאון וייר. הוא היה אחיה הצעיר של הזמרת דיאנה רוס.

## ביוגרפיה וקריירה
רוס, שנולד בדטרויט, מישיגן, השתקע בחלקים קשים יותר בדטרויט בעוד שאחותו הגדולה זכתה לתהילה כסולנית של הסופרימס בשנות ה-60 ומאוחר יותר תהילת סולו בשנות ה-70. זמן קצר לאחר שדיאנה רוס התבססה כאמנית סולו, היא גייסה אותו למוטאון ככותב שירים ממונה בשנת 1972. רוס שיתף פעולה עם כותב השירים ליאון וייר ויחד כתבו הצמד להיטים לאמנים כמו מייקל ג'קסון, הניסים  ומרווין גיי. בין הלהיטים היו "I Wanna Be Where You Are" ו-"I Want You". טי-בוי הסתכסך עם וייר במהלך הקלטות האלבום *I Want You* של מרווין גיי. הוא עזב את הפרויקט ויצא לקריירת סולו, והוציא את אלבומו הראשון בהוצאת מוטאון רקורדס ב-1979, *Changes*.

אף על פי השתתפות של אמנים כמו פסנתרן הג'אז ג'ו סמפל , האלבום נמכר רק בכ-12,000 עותקים. מתוסכל מהמצב, רוס פרש ממוזיקה בתחילת שנות ה-80, וחזר לדטרויט, שם הוא חי בבידוד. עבודתו עם וייר ממשיכה לזכות להצלחה. "I Want You" כוסה על ידי רוברט פאלמר, מדונה, מייקל מקדונלד  ודיאנה רוס עצמה באלבומה, *I Love You* מ-2007.

אלבומו היחיד בהוצאת מוטאון, *Changes*, יצא לאור לבסוף על גבי תקליטור באוגוסט 2012. האלבום נפתח בשירו המוכר ביותר, "I Want You" ונסגר בשיר נוסף שכתב בעצמו "To The Baby", אותו כתב עבור אחותו הגדולה דיאנה, מחווה שנדחתה זמן רב לשתי בנותיה הראשונות, רונדה רוס קנדריק וטריסי אליס רוס.

## מותו
במהלך סוף השבוע שאירע בין 22 ל-23 ביוני 1996, מצאה המשטרה את הגופות של רוס ואשתו, פטרישיה אן רובינסון, במרתף בתוך בית רעוע באוק פארק, מישיגן, פרבר הגובל בדטרויט על פי הדיווחים, בני הזוג היו כבולים ומתו מחנק. חוקר מקרי המוות העריך מאוחר יותר כי הגופות היו בבית מספר ימים עד שבוע לפחות. תאריך מותם של בני הזוג הוערך ב-30 במאי 1996. רוס היה בן 47 ואשתו הייתה בת 54. רוס לא דווח כנעדר על ידי משפחתו. הוא היה אמור להופיע באולם בית המשפט במרכז העיר דטרויט ב-26 ביוני 1996, בדיון בשלושה אישומים של החזקת סמים.

## קישורים חיצוניים

* 

## הערות שוליים

קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1949
קטגוריה:אמריקאים שנפטרו ב-1996
מחלוקת הפסחא

**מחלוקת הפסחא** היא מחלוקת בנצרות סביב המועד המדויק לקיום חג הפסחא.

המחלוקת המוקדמת ביותר מזוהה בעיקר עם סוף המאה ה־2, והייתה בשאלה האם יש לחגוג את חג הפסחא תמיד ביום ראשון, או לחגוג אותו בהתאם לתאריך פסח מלוח השנה העברי (י"ד בניסן). חגיגת פסחא בתאריך פסח הייתה מסורת שאומצה בפרובינקיה אסיה באימפריה הרומית. מחלוקות מאוחרות יותר עסקו בשיטת החישוב הנכונה לגבי מועדי הירח והחג, ובמאה ה־6 ככל הנראה רוב המקומות שהיו תחת השפעת הכנסייה הסכימו על חישוביו של דיוניסיוס אקסיגואוס, לפיהם יש לקבוע את תאריך החג על פי מחזור של 19 שנים. אולם מנגד הייתה עמדה שלא קיבלה את החישוב – עמדה המזוהה בעיקר עם הכנסייה הקלטית ואזורים מסוימים בגאליה – ואלו צידדו בחישוב חלופי המתבסס על מחזור של 84 שנים.

בשנת 664 המחלוקת בין הזרם המרכזי של הכנסייה לבין הקלטים הסלימה וכונסה ועידת סינוד ויטבי, שמטרתה להגיע לפסיקה סופית בעניין מועד הפסחא. בוועידה טענה כל כנסייה כי הגישה שלה מתבססת על מסורת קדומה יותר, ולבסוף הכריעה הוועידה לטובת הזרם המרכזי ומחזור ה־19 השנים. המחלוקת וההכרעה תועדו בספר "ההיסטוריה הכנסייתית של העם האנגלי" , שבימינו הוא אחד ממקורות המידע העיקריים לגבי מחלוקת הפסחא. האופן בו תועדה המחלוקת הוא כזה, שנכתב אודותיה בעיקר בידי תומכי מחזור 19 השנים, כך שהמידע שיש לנו על המחלוקת מוצג מהזווית של תומכי עמדה זו. יש חוקרים שמעלים את האפשרות שבפועל העמדה הייתה פחות מרכזית מכפי שמקובל לחשוב. גם עשרות שנים לאחר הוועידה, עדיין היו מי שצידדו במחזור 84 השנים. בכתביו של אדומנן  מסוף המאה ה־7 נמצאים טקסטים תאולוגיים שמתארים כיצד אלוהים שלח בשנים אלו שתי מגפות גדולות של דבר הבלוטות שהכו באזורים מסוימים של אירופה כעונש על כך שדבקו בתארוך הפסחא לפי מחזור 19 השנים. עם זאת, גל נוסף של המגפה שהכה במקומות נוספים החליש בהמשך את דבקותו של אדומנן בפרשנות המקורית שלו לשתי ההתפרצויות הקודמות.

לאחר פילוג הכנסייה הנוצרית, בכנסייה האורתודוקסית המזרחית, חג הפסחא התקיים לרוב ביום ראשון מאוחר יותר מאשר בכנסייה הקתולית במערב, בין השאר מכיוון שהאותודוקסים המזרחים דבקו בגרסה של לוח השנה היוליאני עם חגים ניידים. בצד המערבי הנושא חדל להיות עניין של מחלוקת, ומועצת הוותיקן השנייה קבעה בשנת 1963 כי אין התנגדות עקרונית לקיים את חג הפסחא ביום ראשון קבוע (כנראה בתחילת אפריל).

## קישורים חיצוניים
* 

## הערות שוליים

קטגוריה:פסחא
קטגוריה:מחלוקות דתיות
אלכסנדר מולוני

**אלכסנדר מולוני,** (באנגלית: **Alexander Molony** נולד ב-12 בספטמבר 2006) https://latestinbollywood.com/alexander-molony-ethnicity/ הוא שחק קולנוע וטלוויזיה בריטי. הוא עשה את הופעת הבכורה שלו בסרט בתפקיד פיטר פן בסרט של דיסני פיטר פן וונדי .

## קריירה
הוא לוהק בעבר לתפקיד הראשי באנימציה לילדים *[[Claude (TV series)|קלוד]]*, ששודר בערוץ דיסני ג'וניור. הוא ידוע גם בשל משחקו של בנו של הקומיקאי רומש רנגנתן בסיטקום *"*The Reluctant Landlord", אוו-אוו הקוף ב- Raa" "Raa the Noisy Lion ואלכס האפרוח ב- The Big Bad Fox and" "Other Tales . הוא גם הופיע בתור מקדאף הצעיר בהפקה של הלהקה השייקספירית המלכותית של" מקבת בתיאטרון ברביקן, לצד כריסטופר אקלסטון וניב קיוזאק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בריטים שנולדו ב-2006
קטגוריה:שחקנים ילדים בריטים
קטגוריה:שחקני קולנוע וטלוויזיה בריטים
קטגוריה:מדבבים בריטים
דמי חבר

[250px|ממוזער|שמאל|דף בפנקס חבר של [ההסתדרות הכללית של העובדים בארץ ישראל ובו בולים של תשלום דמי חבר ("מס אחיד") חודשיים בשנים 1954–1955]]
[250px|ממוזער|שמאל|בול המציין תשלום דמי חבר בארגון [:en:DOSAAF|ДОСААФ בברית המועצות]]
**דמי חבר** הם תשלום שגובה ארגון מהחברים בו, לשם מימון פעילותו.

דמי חבר נהוגים בעיקר בארגונים הפועלים ללא מטרת רווח, כגון עמותות ומפלגות. דמי החבר הם מרכיב בתקציבו של הארגון. לעיתים זהו מרכיב עיקרי ואף מרכיב יחיד, ולעיתים נלוות אליו הכנסות ממקורות נוספים, כגון ממכירה של מוצרים ושירותים של הארגון, מתרומות, מתמיכה ממשלתית וכדומה.

תשלום דמי החבר מקנה לחבר את הזכויות השונות שנותן הארגון לחבריו, ובפרט זכות בחירה למוסדות הארגון, כאשר זהו ארגון שמתקיימות בו בחירות למוסדותיו.

גובה דמי החבר נקבע על ידי הנהלת הארגון, בדרכים אחדות:
* סכום קבוע, בגובה אחיד לכל החברים, לעיתים תוך הבחנה בין קבוצות שונות של חברים, למשל דמי חבר מופחתים לאזרח ותיק. דוגמה: דמי החבר בלשכת עורכי הדין בישראל הם בסכום אחיד, עם סכום מופחת לחברים בעלי ותק של עד שלוש שנים ולחברים שגילם מעל 67 שנים.
* סכום התלוי בהכנסתו של החבר. דוגמה: דמי החבר החודשיים בהסתדרות העובדים הכללית החדשה הם בשיעור 0.9% משכרו החודשי של החבר (בגבולות תקרה).
* סכום משתנה התלוי בקריטריון אחר. דוגמה: ועד בית החבר באגודה לתרבות הדיור משלם דמי חבר לפי מספר הדירות הנכללות בוועד בית זה.

## בישראל
הסכמים קיבוציים שונים מזכים עובד החבר באגודה מקצועית בהחזר של דמי החבר שלו בה. דמי חבר בארגון מקצועי וחלק מדמי החבר בארגון עובדים נחשבים להוצאה מוכרת לעניין מס הכנסה. הכנסתו של ארגון מקצועי מדמי חבר פטורה ממס הכנסה.

חוק העונשין קובע: "המשלם דמי חבר או תורם להתאגדות אסורה, או לחשבונה, והמשדל לאחת מאלה, דינם – מאסר ששה חדשים".

חברות בארגון היא בדרך כלל וולונטרית, כך שתשלום דמי החבר מותנה בהחלטה של אדם (או ארגון) להצטרף כחבר בארגון הגובה דמי חבר. בתחום יחסי העבודה בישראל נקבעו שני חריגים, של תשלום כפוי הבא במקום דמי חבר:
* עובד שאינו חבר בארגון עובדים אך חל עליו הסכם קיבוצי או צו הרחבה מתאים, מחויב לשלם דמי טיפול מקצועי-ארגוני לארגון העובדים החתום על ההסכם הקיבוצי או צו ההרחבה. תשלום זה נמוך מדמי החבר שמשלמים החברים בארגון העובדים, והוא מקנה למשלמיו חלק מהזכויות שניתנות לחברים. תקנות הגנת השכר (מקסימום דמי טיפול מקצועי-ארגוני), התשמ"ח-1988, מגבילות את גובהו של תשלום זה.
* מעסיק שחל עליו צו הרחבה נדרש לשלם דמי טיפול ארגוני-מקצועי לארגון המעבידים החתום על ההסכם הקיבוצי שלו הוצא צו הרחבה. גובה תשלום זה הוא חצי אחוז מהשכר השנתי שמשלם המעסיק.

שני חריגים נוספים של תשלום כפוי:
* חוק משפחות חיילים שנספו במערכה (תגמולים ושיקום) קובע שקצין תגמולים רשאי לנכות מן התגמול שמשולם לפי חוק זה דמי חבר לארגון יציג של זכאים על פי חוק זה.
* חוק התגמולים לנפגעי פעולות איבה מורה לנכות מהתגמול החודשי המשולם לפי חוק זה דמי חבר לארגון יציג של זכאים על פי חוק זה.

## קישורים חיצוניים

## הערות שוליים

קטגוריה:ארגונים
קטגוריה:תשלום
ג'ון גרנספלד

**ג'ון גרנספלד** (באנגלית: **John Grunsfeld**; נולד ב-10 באוקטובר 1958 בשיקגו) הוא פיזיקאי יהודי-אמריקאי, אסטרונאוט לשעבר בתוכנית מעבורות החלל של נאס"א. כיהן במשך כשנתיים גם כמדען הראשי של נאס"א.

## קורות חיים
ג'ון גרנספלד נולד בעיר שיקגו שבמדינת אילינוי למשפחה יהודית. אביו וסבו היו אדריכלים ידועים בעיר. בשנת 1976 הוא סיים לימודי בית ספר בהיילנד פארק והחל לימודי תואר ראשון בפיזיקה במכון הטכנולוגי של מסצ'וסטס. הוא המשיך ללימודי תואר שני (1984) ותואר שלישי (1988) באוניברסיטת שיקגו. לאחר סיום הלימודים גרנספלד עסק במחקרים בתחום קרני רנטגן, קרני גמא וקרינה קוסמית ומוסדות שונים.

## שירות בתחום החלל
בשנת 1992 גרנספלד נבחר ליחידת האסטרונאוטים של נאס"א. הוא היה בצוות טכני של נאס"א. בשנת 1995 הוא השתתף במשימת STS-67 כמומחה משימה של מעבורת החלל אנדוור (סטפן אוסוולד היה מפקד צוות). משימה זו הוקדשה לביצוע תצפיות בעל-סגול על ידי טלסקופים מיוחדים שהוצבו במעבורת. במשימת STS-81 בשנת 1997 (מייקל בייקר היה מפקד צוות) הוא היה מומחה משימה של מעבורת החלל אטלנטיס. במהלך המשימה בוצע עגינה לתחנת החלל מיר לביצוע מחקרים משותפים, אספקת מצרכים והחלפת צוות. בשנת 1999 גרנספלד היה מומחה משימה של STS-103 במעבורת החלל דיסקברי (קרטיס בראון היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספלד ביצע פעילות חוץ-רכבית פעמיים. אורך כולל של פעילויות אלו היה כ-16 שעות. בשנת 2002 גרנספלד טס לחלל בפעם הרביעית כמומחה משימה של STS-109 על מעבורת החלל קולומביה (סקוט אלטמן היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספלד ביצע פעילות חוץ-רכבית שלוש פעמים. אורך כולל של פעילויות אלו היה כ-21 שעות. בשנת 2009 גרנספלד טס לחלל בפעם החמישית כמומחה משימה של STS-125 על מעבורת החלל אטלנטיס (סקוט אלטמן היה מפקד צוות). במהלך המשימה גרנספלד ביצע פעילות חוץ-רכבית שלוש פעמים. אורך כולל היה כ-21 שעות.

בשנים 2003–2004 הוא כיהן כ"מדען ראשי של נאס"א". בשנת 2010 גרנספלד עזב את נאס"א ועבד במכון למדעי טלסקופ החלל בבולטימור. ביולי הוא מונה לפרופסור באוניברסיטת ג'ונס הופקינס. בשנת 2012 הוא חזר לנאס"א לתפקיד ניהולי ופרש סופית בשנת 2016.

גרנספלד חובב טיפוס הרים. הוא עלה פעמיים על פסגת הר דנאלי בגובה מעל ל-6,000 מ'.

## קישורים חיצוניים

* 
* ביוגרפיה, באתר "SPACEFACTS" 

קטגוריה:אסטרונאוטים יהודים
קטגוריה:אסטרונאוטים אמריקאים
קטגוריה:הלכי חלל יהודים
קטגוריה:הלכי חלל אמריקאים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת שיקגו
קטגוריה:עובדי נאס"א
קטגוריה:מטפסי הרים
קטגוריה:פיזיקאים יהודים אמריקאים
קטגוריה:אמריקאים שנולדו ב-1958
ג'ורג' הארווי

**ג'ורג' הארווי** (באנגלית: **George Harvey**; 1 בפברואר 1806 – 22 בינואר 1876) היה צייר סקוטי.

## ביוגרפיה
הוא היה בנם של ג'ורג' הארווי, שען, ואליזבת (לבית ג'פרי) הארווי, בכפר קטן ליד סטירלינג. אחיו, ביילי הארווי, היה פעיל זמן רב בענייני העירייה של גלאזגו.

זמן קצר לאחר לידתו עברו הוריו לסטירלינג, שם למד ג'ורג' אצל מר מקלארן, מוכר ספרים ברחוב באו. עם זאת, אהבתו לאמנות לא הניחה לו, ובגיל 18 הוא נכנס לאקדמיית הנאמנים בפיקארדי פלייס באדינבורו. כאן הוא התבלט עד שב-1826 הוזמן על ידי האמנים הסקוטים, שהחליטו לייסד אקדמיה סקוטית, להצטרף אליהם כ"מקורב".

### קריירה
תמונתו הראשונה של הארווי, "בית ספר בכפר", הוצגה ב-1826 במכון אדינבורו, ומרגע פתיחת האקדמיה בשנה שלאחר מכן המשיך להציג מדי שנה. התמונות המוכרות ביותר שלו הן אלה המתארות אפיזודות בהיסטוריה הדתית מנקודת מבט פוריטנית או אוונגליסטית.

עם זאת, הוא היה פופולרי באותה מידה בסקוטלנד בנושאים שאינם דתיים, ומבטאים אותה יכולת התבוננות אמנותית - תפיסה ועיבוד של פרטים. ב"דואר הלילה" ו"השחר העולה בעולם החדש" נעשה שימוש בהיבטי הטבע בדרכים שונות. הוא גם היה צייר נופים ודיוקנאות.

ב-1829 הוא נבחר לעמית באקדמיה הסקוטית המלכותית; בשנת 1864 הוא ירש את סר ג'ון ווטסון גורדון כנשיא, תפקיד אותו מילא עד 1876. הוא זכה לתואר אבירות ב-1867.

### חיים אישיים
הוא התחתן בשנת 1839 עם אלייזה מרגרט קארסטיירס (1818–1844). הם היו הורים לשתי בנות: אלן הארווי ואליזבת הארווי, שאף אחת מהן לא נישאה.

לאחר מותה של אשתו ב-1844, הוא התחתן שנית, עם מרגרט מיור (1805–1854), בתה של הלן (לבית מקפי) מיור, ב-1847. היא מתה באוגוסט 1854. אחייניתו נלי הארווי (1865–1949) הייתה אף היא ציירת.

הוא מת באדינבורו ב-22 בינואר 1876. הוא קבור בבית הקברות ווריסטון.

## גלריה

File:George Harvey (1806-1876) - The Village School - NG 2090 - National Galleries of Scotland.jpg|בית הספר בכפר
 File:George Harvey (1806-1876) - A Girl and Two Women, Standing and Holding a Baby (Study for 'The Covenanters' Baptism') - NG 1193 E - National Galleries of Scotland.jpg
File:George Harvey (1806-1876) - Four Standing Men (Study for 'The Covenanters' Baptism') - NG 1193 B - National Galleries of Scotland.jpg
File:George Harvey (1806-1876) - The Covenanters' Communion - NG 608 - National Galleries of Scotland.jpg


## קישורים חיצוניים

* 

## הערות שוליים

קטגוריה:ציירים סקוטים
קטגוריה:בריטים שנולדו ב-1806
קטגוריה:בריטים שנפטרו ב-1876
חנה רוזן

**חנה רוזן** (25 בדצמבר 1931 – 23 בדצמבר 2024) הייתה פרופסור בחוג לבלשנות ובחוג ללימודים קלאסיים באוניברסיטה העברית בירושלים.

עיקר מחקריה עסקו ביוונית ולטינית ובשפות קלטיות.
רוזן התמחתה בבלשנות לטינית. פרסומיה עיצבו את כיוונו של המחקר הפילולוגי והבלשני הלטיני בן-זמננו. מומחיותה בקלטולוגיה ובטכניקות תרגום הפכה את עבודתה למהותית בקרב קהילת הבלשנות הרחבה.

יחד עם בעלה, הבלשן וזוכה פרס ישראל, הפרופסור חיים רוזן, עסקה בתרגום מלטינית ומיוונית.

בנוסף רוזן הייתה בין חברות המערכת של כתב העת קתרסיס.

נפטרה ב-23 בדצמבר 2024 והובאה לקבורה בהר המנוחות.

## מפרסומיה
* שירים ליריים נבחרים: מכתבי קאטולוס, פרופרטיוס, הוראטיוס ומחברים עלומי שם / סודרו והוסברו על ידי חנה רוזן. תש"ח

* "Latine Loqui": Trends and Directions in the Crystilization of Classical Latin


## קישורים חיצוניים
* חנה רוזן, באתר האוניברסיטה העברית בירושלים
* 

## הערות שוליים

קטגוריה:בלשניות ולשונאיות ישראליות
קטגוריה:בלשנים ולשונאים ישראלים
קטגוריה:סגל האוניברסיטה העברית בירושלים: בלשנות
קטגוריה:סגל האוניברסיטה העברית בירושלים: לימודים קלאסיים
קטגוריה:יהודים הקבורים בהר המנוחות
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2024
קטגוריה:ישראלים שנפטרו ב-2024
Jackman

***Jackman*** (מסוגנן כ-***Jackman.***) הוא אלבום האולפן השלישי של הראפר האמריקאי ג'ק הארלו. האלבום יצא לאור ב-28 באפריל 2023, על ידי חברות התקליטים Generation Now ואטלנטיק רקורדס.

## רקע
ב-6 במאי 2022 הוציא הארלו את אלבום האולפן השני שלו, *[[Come Home the Kids Miss You]]*, שזכה לביקורות מעורבות. לאחר צאתו של האלבום, הראפר לקח הפסקה מהוצאת מוזיקה חדשה במהלך 2022 ובמקום זאת התמקד בקריירת המשחק שלו. ב-26 באפריל 2023, ללא קידום לפני כן, הכריז הארלו על האלבום ברשתות החברתיות. האלבום נקרא על שמו הפרטי של הארלו 'ג'קמן'. האלבום יצא כחודש לפני הופעת הבכורה שלו כשחקן בעיבוד ל"גברים לבנים אינם יכולים" משנת 2023.

## רשימת רצועות

## קישורים חיצוניים

## הערות שוליים

קטגוריה:אלבומי ג'ק הארלו
קטגוריה:אלבומים באנגלית
קטגוריה:אלבומי הפתעה
קטגוריה:אלבומי חברת אטלנטיק רקורדס
ג'ון ווטסון גורדון

**ג'ון ווטסון גורדון** (באנגלית: **John Watson Gordon**; 1788 – 1 ביוני 1864) היה צייר דיוקנאות סקוטי ונשיא האקדמיה המלכותית הסקוטית.

## ביוגרפיה
גורדון נולד באדינבורו, בנו הבכור של קפטן ווטסון. הוא חונך בכוונה להכשיר אותו לחיל ההנדסה המלכותי. הוא החל את הכשרתו כסטודנט בבית הספר הממשלתי לעיצוב. הוא גילה נטייה טבעית לאמנות, ואביו שוכנע לאפשר לו להפוך את האמנות כמקצוע. האב קפטן ווטסון היה בעצמו שרטט מיומן, והדוד ג'ורג' ווטסון, היה לאחר מכן נשיא האקדמיה המלכותית הסקוטית, וצייר דיוקנאות מכובד, בדומה להנרי רייבורן, שהיה ידיד המשפחה.

בשנת 1808 הציג גורדון תמונה בליסיאום ברחוב ניקולסון, אדינבורו - התערוכה הפומבית הראשונה של ציורים בעיר זו - והמשיך במשך כמה שנים להציג נושאים מורכבים אף שהם צוירו בצורה חופשית הם היו חסרי עוצמה ואופי, בניגוד לתמונות הדיוקן שביצע. לאחר מותו של סר הנרי רייבורן ב-1823 הוא הצליח יותר בעיסוקי הדיוקנאות. הוא הוסיף לשמו את גורדון ב-1826.

אחד הדמויות המוקדמות שצוירו על ידו, היה סר וולטר סקוט, שישב כדיוקן הראשון ב-1820. ואחריו הגיע לוקהארט ב-1821; פרופסור וילסון, 1822 ו-1850, שני דיוקנאות; סר ארצ'יבלד אליסון, 1839; ד"ר צ'למרס, 1844 וכן הלאה.

בין יצירותיו החשובות ביותר ניתן למנות את הדיוקן של המרקיזה הראשונה מדלהוזי, סר אלכסנדר הופ (1835). דיוקנאות אלה בניגוד ליצירותיו המאוחרות היו עשירות בצבע. הציור באורך מלא של ד"ר אלכסנדר ברונטון (1844), וד"ר לי, מנהל האוניברסיטה (1846), מסמנים שינוי בסגנון שלו, שבסופו של דבר הפך את עצמו לסגנון ציור בפשטות קיצונית, הן של צבע והן של טיפול בדמות.

במהלך עשרים השנים האחרונות לחייו הוא צייר אנגלים נכבדים רבים שהגיעו לאדינבורו כדי לשבת מולו. צייר הנוף דייוויד קוקס בחר לנסוע לאדינבורו כדי שיצייר אותו ווטסון גורדון, למרות שהוא לא הכיר את הצייר באופן אישי ולא ביקר מעולם לפני כן בסטודיו שלו. בין הדיוקנאות שצוירו בתקופה זו, במה שניתן לכנות כסגנון השלישי שלו, ניתן למנות את דה קווינסי, גנרל סר תומאס מקדוגל בריסביין, הנסיך מוויילס, לורד מקאוליי, סר מ. פקינגטון, לורד מאריי, לורד קוקבורן, לורד רת'רפורד וסר ג'ון שו-לפבר.

התמונות האחרונות שצייר הן לרוב ברורות ואפורות, לעיתים מראות מעט צבע. הדמות עצמה אפורה מאוד, אבל מצוירת בדיוק מופתי. הוא היה מוצלח מאוד בהצגת אופי הדמות. דוגמה טובה לסגנונו האחרון, הוא הדיוקן של סר ג'ון שו-לפבר.

גורדון היה אחד החברים המוקדמים של האקדמיה הסקוטית המלכותית, ונבחר לנשיא שלה ב-1850 (ג'ורג' הארווי כיהן בתפקיד אחריו); הוא קיבל את תואר האבירות. מאז 1841 הוא היה שותף של האקדמיה המלכותית, ובשנת 1851 הוא נבחר לאקדמאי מלכותי.

## גלריה

 File:Alexander Monro (tertius) by JW Gordon.jpg|אלכסנדר מונרו
File:Carolina Oliphant, Lady Nairne.jpg|קרולינה אוליפנט
File:James Hogg 7.jpg|ג׳יימס הוג
File:Sir John Watson Gordon - The Prince of Wales (King Edward VII) - 1906.9.6 - Smithsonian American Art Museum.jpg|הנסיך מוולס
File:John Watson Gordon (1788-1864) - Captain Thomas Hamilton (1789–1842), Soldier and Writer - PG 2750 - National Galleries of Scotland.jpg|תומאס המילטון


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1788
קטגוריה:בריטים שנפטרו ב-1864
דון אייסלי

**דון אייסלי** (באנגלית: **Donn Fulton Eisele**; 23 ביוני 1930, קולומבוס – 1 בדצמבר 1987, טוקיו) היה טייס חיל האוויר של ארצות הברית, אסטרונאוט שהשתתף במשימת אפולו 7 ואיש עסקים.

## ביוגרפיה
אייסלי נולד בקולומבוס, אוהיו. לאחר סיום בית הספר הוא למד מדעים באקדמיה ימית של ארצות הברית. בשנת 1952, אחרי סיום הלימודים, הוא התגייס לחיל האוויר של ארצות הברית.

בשנת 1954 אייסלי סיים קורס טיס ושירת במספר בסיסים של החיל. בשנת 1960 הוא קיבל תואר שני באווירונאוטיקה במכון הטכנולוגי של חיל האוויר. בשנת 1962 לאחר קורס בבסיס חיל האוויר אדוארדס הוא קיבל הסמכה של טייס ניסוי. בסך הכול הוא עשה 4,200 שעות טיסה.

### שירות בנאס"א
אייסלי נמנה עם הקבוצה השלישית של אסטרונאוטים שנבחרה על ידי נאס"א באוקטובר 1963. הוא היה חבר צוות של אפולו 1 אך נפצע במהלך האימונים ולכן הועבר לצוות של "אפולו 2". לאחר תאונת אפולו 1, הוא הועבר למשימה מאוישת הקרובה שקיבלה שם אפולו 7 כטייס משימה.

ב-11 באוקטובר 1968 אייסלי שוגר לחלל במשימה אפולו 7 כאיש צוות, יחד עם וולטר שירה ווולטר קנינגהאם. זו הייתה המשימה המאוישת הראשונה של תוכנית אפולו. במהלך משימה זו בוצע שידור הטלוויזיה החי הראשון מהחלל.

לאחר משימת אפולו 7, הוא היה בצוות גיבוי של אפולו 10. בשנת 1970 הוא עזב יחידת האסטרונאוטים ועבד במרכז מחקרים של נאס"א בלנגלי. בשנת 1972 הוא פרש.

### לאחר נאס"א
ביולי 1972 אייסלי מונה למנהל חיל השלום בתאילנד. לאחר שנתיים הוא חזר לארצות הברית והשתלב בתעשייה הפרטית.

אייסלי נפטר בשנת 1987 בטוקיו בה היה במסגרת נסיעת עסקים. הוא נטמן בבית הקברות הלאומי ארלינגטון.

## קישורים חיצוניים

* ביוגרפיה
* 
* ריאיון עם ילדים של אייסלי
* 

קטגוריה:אסטרונאוטים אמריקאים
קטגוריה:תוכנית אפולו
קטגוריה:טייסי חיל האוויר של ארצות הברית
קטגוריה:טייסי ניסוי
קטגוריה:בוגרי האקדמיה הימית של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1930
קטגוריה:אמריקאים שנפטרו ב-1987
קטגוריה:אמריקאים חברי הבונים החופשיים
ניז'ינסקי (סרט)

**ניזינסקי** (באנגלית: **Nijinsky**) הוא סרט ביוגרפי אמריקאי משנת 1980 בבימויו של הרברט רוס, עם אלן בייטס, ג'ורג' דה לה פניה ולזלי בראון בתפקידים הראשיים.

התסריט מבוסס על הביוגרפיה של רקדן הבלט המפורסם וצלב ניז'ינסקי שנכתבה על ידי אשתו רומולה דה פולסקי. הסרט מתמקד ברומן ההומוסקסואלי בינו לבין האמרגן שלו, סרגיי דיאגילב (בייטס). זה היה הסרט ההוליוודי הגדול הראשון שהעז לטפל בנושא אהבת גברים.

זה סרטו הראשון של רקדן הבלט, הכוריאוגרף והשחקן ג'ורג' דה לה פניה שהיה מהרקדנים הבולטים בתיאטרון הבלט האמריקאי. זה גם סרטו הראשון של ג'רמי איירונס.

בסרט יש קטעי בלט רבים:
*"רוח הוורד" - מוזיקה של קרל מריה פון ובר
*"שחרזאדה" - מוזיקה של רימסקי קורסקוב
* "אחר הצהריים של פאון" - מוזיקה של קלוד דביסי
* "משחקים" - מוזיקה של קלוד דביסי
* "קרנבל" - מוזיקה של רוברט שומן
*"פולחן האביב" - מוזיקה של איגור סטרווינסקי
*הנסיך איגור - מוזיקה של אלכסנדר בורודין
* פטרושקה - מוזיקה של איגור סטרווינסקי

## תקציר העלילה
שנת 1912, סרגיי דיאגילב בעל להקת הבלט המפורסמת בלט רוס, מגיע בבוקר להעיר את הרקדן הראשי שלו ואהובו וצלב ניז'ינסקי (ג'ורג' דה לה פניה). הוא עומד לבצע את הבלט רוח הוורד עם כוריאוגרפיה של מיכאיל פוקין (ג'רמי איירונס), עיצוב תפאורה ותלבושות של ליאון באקסט (רונלד לייסי) ומוזיקה של קרל מריה פון ובר. לצדו תופיע הרקדנית המפורסמת תמרה קרסבינה (קרלה פרקי) שהגיעה באופן מיוחד מסנקט פטרבורג.

ההצלחה עצומה. בקהל יושבת רומולה פון פולסקי (לזלי בראון) עם אמה אמיליה מרקוש (ג'נט סוזמן). רומולה לוקחת שיעורי בלט אצל המורה המפורסם אנריקו צ'קטי (אנטון דולין) כדי שתוכל להתקבל ללהקה אפילו בתפקיד קטן ותוכל להיות לצד ניז'ינסקי.

דיאגילב מכיר בכישרונו של ניז'ינסקי גם ככוריאוגרף ונותן לו ליצור את הכוריאוגרפיה ל-אחר הצהריים של פאון לפי מוזיקה של קלוד דביסי. בבלט נמצא פאון עם נימפות שעוזבות אותו ומשאירות לו צעיף והוא מתנה אהבה עם הצעיף ומביא את עצמו לסיפוק עצמי (אוננות). זה עורר אז ביקורת אבל לא הרתיע את ניז'ניסקי ודיאגילב. ניז'ינסקי אמר: "זה לא אני, זה פאון". הכוריאוגרף פוקין עוזב בכעס את הלהקה וכעת ניז'ינסקי הוא הכוריאוגרף הראשי.

איגור סטרווינסקי מגיע אליהם ומציג את המוזיקה שלו לבלט פולחן האביב. הקהל לא מקבל את הכוריאוגרפיה של ניז'ינסקי וזורק חפצים על הבמה.

ניז'ינסקי ממשיך בהצלחה עם הבלט פטרושקה אבל כעת הוא גדל ודיאגילב מחפש כישרונות צעירים יותר לסיפוקיו האומנותיים והמיניים. הוא פוקד על ניז'ינסקי להצטרף למסע של הלהקה לבואנוס איירס. רומולה מצטרפת לניז'ינסקי וברגע של חולשה הוא מסכים להתחתן איתה. זה מסיים למעשה את הקשר שלו עם דיאגילב שמחזיר את פוקין ככוריאוגרף. דיאגילב מסרב לבקשתה של רומולה להחזיר את ניז'ינסקי שחווה התקף פסיכוטי.

## צוות השחקנים

## קישורים חיצוניים

*קדימון לניז'ינסקי, באתר יוטיוב
*רוח הורד, באתר יוטיוב
*אחרי הצהרים של פאון, באתר יוטיוב
*משחקים, באתר יוטיוב
*ניז'ינסקי באתר TCM

קטגוריה:סרטי 1980
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה ביוגרפיים
קטגוריה:סרטי פרמאונט
קטגוריה:סרטי להט"ב
קטגוריה:סרטים על בלט
קטגוריה:סרטי דרמה אמריקאיים